דלקת קרום המוח כתוצאה ממנינגוקוק היא מחלה נדירה בארץ. היא נגרמת כתוצאה מהדבקה בחיידק Neisseria meningitidis.
דלקת קרום המוח מאופיינת בחום, כאב ראש, צוואר נוקשה (קישיון עורף), הקאות ולפעמים גם פריחה. זיהום במנינגוקוק עלול גם לגרום לאלח דם, שהוא מצב קטלני.
הטיפול בדלקת קרום המוח כולל מתן אנטיביוטיקה בעירוי לווריד. ללא טיפול, כמעט מחצית מהחולים ימותו. גם עם טיפול כעשרה אחוזים מהחולים ימותו. כרבע מהאנשים שיחלימו מהמחלה יסבלו מסיבוך נוירולוגי כמו חירשות, אפילפסיה, פיגור או שיתוק.
החיידק יכול להיות נישא בלוע של אדם שלעולם לא יסבול מסימפטומים. המחלה מועברת במגע קרוב וממושך עם רסיסי רוק של נשא או חולה של החיידק.
כ-20% מהילדים הם נשאים א-סימפטומטיים, כלומר החיידק קיים אצלם אבל הם אינם מפגינים סימפטומים והחיידק אינו מסכן את הילד.
עליית חום עד 38 מעלות עשויה להופיע בחלק מהמתחסנים.
חיסונים ניתנים לתינוקות, לילדים ולמבוגרים בריאים, והבטיחות והיעילות שלהם נבדקות בצורה מחמירה. מה מכילים החיסונים מלבד החומר המחסן עצמו?